Viljandi linna elutööpreemia

Viljandi linna elutöö preemia on Viljandi linna tunnustusavaldus füüsilisele isikule, kelle aastatepikkune tegevus on avalikkuse poolt kõrgelt hinnatud ja kelle kogu elutöö on positiivselt mõjutanud Viljandi linna arengut ja mainet.

Preemia suurus on 10 000 eurot. Sellega kaasneb Viljandi linna aukiri ja Viljandi linna teenetemärk. Preemia saaja nimi kantakse Viljandi linna auraamatusse.

Preemia kandidaadid esitatakse igal aastal 31. detsembriks. Viljandi Linnavalitsus edastab kandidaatide nimekirja Viljandi Linnavolikogu komisjonidele ja fraktsioonidele. Need omakorda valivad esitatud kandidaatide hulgast eelistatuima kandidaadi ja esitavad ettepanekud volikogu koordinaatorile üks päev enne jaanuarikuu volikogu istungit. Preemia määrab volikogu oma jaanuarikuu istungil.

Laureaadid
1999 – Elmar Ardma, Viljandi linna sideajaloo ja spordiajaloo uurimise ning jäädvustamise eest
2000 – Lev Braschinski, aastatepikkuse pedagoogitöö eest C. R. Jakobsoni nimelises Gümnaasiumis
2001 – Kalle Tamra, kauaaegse ja eduka töö eest muusikakooli juhtimisel ja muusika propageerimise eest
2002 – Jaak Tamm, kauaaegse viljaka pedagoogitöö eest
2003 – Votele Kuusik, Viljandi Nukuteatri loomise ja kauaaegse juhtimise eest
2004 – Elias Blumberg, kauaaegse haridustöö edendamise ning Viljandi vene kogukonna Eesti ühiskonda integreerimisele kaasaaitamise eest
2005 – Rein Grünbach, kauaaegse haridustöö ning aastatepikkuse töö eest noortega ettevalmistades ja innustades neid õpingute jätkamisel kunstikõrgkoolides
2006 – Asta Selter, kauaaegse pühendunud töö eest Ugala teatris
2007 – Helgi Kaldma, ajalehe Sakala kauaaegne ajakirjanik, paljude raamatute ja trükiste toimetaja
2008 – Leida Leiur, kauaaegne pedagoog, Viljandi Pensionäride Liidu asutaja, supiköögi käivitaja ja eestvedaja tänaseni
2009 – Mare ja Viktor Brin, pikaajaline ja südamega tehtud töö viljandlaste tervise eest hoolitsemisel
2010 – Tõnu Kallaste, looja, õpetaja, muusik, muusikavaldkonna IT-arendaja, Viljandi muusikute abimees ja konsultant
2011 – Karl Luht, kauaaegne kaupmees-ettevõtja
2012 – Lilian Härm, Viljandit oma loomingus väärtustanud ja kajastanud maalikunstnik, tarbegraafik ja raamatuillustraator
2013 – Heldur Valgmäe, 40-aastase aktiivse töö eest Viljandi maleelu juhtimisel ja edendamisel
2014 – Helki ja Andres Haavasalu – aastatepikkuse tulemusliku töö eest matemaatika õpetamisel Viljandi linna koolides
2015 – Eduard Viira – arst, kelle pikaaegne ja järjepidev töö on olnud keskse tähtsusega meditsiiniteenuse arengule Viljandi linnas
2016 – Heiki Raudla – kirjanik, ajaloolane ja veteranpoliitik
2017 – Eldur Mäemees – pikaajalise panuse eest Viljandi tänavavalgustuse hooldamisel ja arendamisel
2018 – Peeter Jürgens – aastatepikkuse töö eest Ugala teatri näitlejana
2019 – Ruuben Rahumets – pikaajalise panuse eest linlaste tervise hoidmisel ja päästmisel Viljandi haigla anestesioloogina
2020 – Jaak Sulg –  Viljandimaal peaaegu kolm aastakümmet ettevõtjana tegutsenud
2021 – Paavo Mikko Juhani Lampinen – kaaspanuse eest Viljandi erasektori suurimas tööandjas, ettevõttes Viljandi Aken ja Uks AS ning aja, energia ja rahaliste vahendite panustamise eest Viljandi linna ja maakonna mitteärilistele tegevustele
2022 – Tiit Aru – Viljandimaa spordielu edendamise eest 50 aasta jooksul ja kergejõustiku valdkonna arendamise eest nii maakondlikul kui riiklikul tasandil
2023 – Peep Aru – Viljandi linnale osutatud silmapaistvate teenete ja märkimisväärse panuse eest viimase 30 aasta vältel
2024 – Mai Palo – pikaaegse Viljandi kirjandus- ja antikvariaadikultuuri ülalhoidmise eest

 Vaata ka 
 Viljandi linna aukodanik
 Viljandi linna teenetemärk
Kultuurkapitali Viljandimaa elutööpreemia

Viited

Kategooria:Viljandi linna tunnustusavaldused
Kategooria:Eesti auhinnad